B4-0666/98

Ψήφισμα σχετικά με τη δεύτερη Διάσκεψη Υπουργών του Παγκόσμιου Οργανισμού Εμπορίου (ΠΟΕ)

Το Ευρωπαϊκό Κοινοβούλιο,

- έχοντας υπόψη το ψήφισμά του της 13ης Νοεμβρίου 1996 για τον Παγκόσμιο Οργανισμό Εμπορίου (ΠΟΕ) ((ΕΕ C 362 της 1.12.1996, σελ. 152)),

- λαμβάνοντας υπόψη τα ψηφίσματά του της 24ης Μαΐου 1996 για τις διαπραγματεύσεις στο πλαίσιο του ΠΟΕ σχετικά με το εμπόριο και το περιβάλλον ((ΕΕ C 166 της 10.6.1996, σελ. 260)) και της 30ής Απριλίου 1998 για τις περιβαλλοντικές, υγειονομικές πτυχές και τις πτυχές που αφορούν την προστασία των καταναλωτών ((Βλ. ΣΠ της ημερομηνίας αυτής, Μέρος ΙΙ, σημείο 23)),

- έχοντας υπόψη τη δήλωση της Επιτροπής για τη δεύτερη Διάσκεψη Υπουργών του ΠΟΕ από τις 18 έως τις 20 Μαΐου 1998,

- έχοντας υπόψη τη συμμετοχή της αντιπροσωπείας του στην εν λόγω Διάσκεψη,

A. λαμβάνοντας υπόψη, ότι η Γενική Συμφωνία Δασμών και Εμπορίου (GATT) κατά τη διάρκεια της πεντηκονταετούς ιστορίας της συνέβαλε μέσω της καταργήσεως των εμπορικών εμποδίων σημαντικά στην οικονομική ανάπτυξη και την αύξηση του γενικότερου επιπέδου διαβίωσης,

Β. έχοντας ωστόσο υπόψη, ότι από τα εν λόγω κέρδη επωφελήθησαν κυρίως τα βιομηχανικά κράτη και κατά το τελευταίο χρονικό διάστημα επίσης τα νέα βιομηχανικά κράτη, ενώ αντιθέτως η πλειοψηφία των αναπτυσσόμενων χωρών υποφέρει όπως και παλαιότερα από μεγάλη ένδεια,

Γ. έχοντας υπόψη, ότι με τη δημιουργία του ΠΟΕ το 1995 υλοποιήθηκε ένα άμεσα απαραίτητο θεσμικό πλαίσιο για τη διαδικασία της παγκοσμιοποίησης, που τα επόμενα έτη θα πρέπει να αναπτυχθεί περαιτέρω και να ολοκληρωθεί,

Δ. έχοντας υπόψη ότι η περαιτέρω απελευθέρωση των αγορών για εμπορεύματα και υπηρεσίες ενόψει της παγκόσμιας διαφοροποίησης που ισχύουν στον τομέα της προστασίας του περιβάλλοντος, των προτύπων εργασίας και των κανόνων περί ανταγωνισμού ευρίσκει σε ένα μεγάλο τμήμα της κοινής γνώση αυξανόμενη αντίδραση,

1. δηλώνει την ικανοποίησή του για την πεντηκοστή επέτειο της ιδρύσεως της ΓΣΔΕ (GATT) και τις επιτευχθείσες προόδους στον τομέα του διεθνούς εμπορίου[semigr ]

2. διαπιστώνει, ότι ο ΠΟΕ κατά τα τρία πρώτα έτη της λειτουργίας του δημιούργησε όχι μόνο έναν αποτελεσματικό μηχανισμό για τη διευθέτηση εμπορικών διαφορών, αλλά και ένα φόρουμ για περαιτέρω διαπραγματεύσεις για το άνοιγμα των αγορών, όπως το απέδειξε η σύναψη της συμφωνίας για την παροχή οικονομικών υπηρεσιών, τεχνολογίες πληροφορικής, καθώς και υπηρεσίες στον τομέα των επικοινωνιών[semigr ]

3. διαπιστώνει, ότι η νομολογία του ΠΟΕ, ιδιαίτερα στην απόφαση που εγκρίθηκε για τις ορμόνες διευκρινίζει ορισμένα νομικά θέματα που σχετίζονται με την προστασία του περιβάλλοντος[semigr ]

4. θεωρεί το γεγονός, ότι μέχρι σήμερα 132 κράτη έχουν ενταχθεί στον ΠΟΕ και πάνω από 30 κράτη διαπραγματεύονται σήμερα τις συνθήκες εντάξεώς τους, αποτελεί μια σαφή απόδειξη για την αναγκαιότητα ενός παγκόσμιου οργανισμού για την δημιουργία και έλεγχο του νομικού πλαισίου των σχέσεων που διέπουν την παγκόσμια οικονομία[semigr ]

5. επισημαίνει όμως σχετικά, ότι θα μπορούμε να μιλάμε για έναν παγκόσμιο οργανισμό τότε μόνον, όταν κράτη όπως η Λαϊκή Δημοκρατία της Κίνας και η Ρωσική Ομοσπονδία θα ανήκουν σε αυτόν από τις ίδιες τις γενικά ισχύουσες συνθήκες[semigr ]

6. λαμβάνει υπόψη την τελική δήλωση της συνεδριάσεως των υπουργών του ΠΟΕ στις 20 Μαΐου 1998 στη Γενεύη και τάσσεται στο πλαίσιο αυτό υπέρ μιας εκτεταμένης διαπραγμάτευσης εντός του ΠΟΕ για θέματα που αφορούν το ηλεκτρονικό εμπόριο[semigr ]

7. λαμβάνει γνώση του γεγονότος ότι η υλοποίηση της συμφωνίας που επιτεύχθηκε στο πλαίσιο του Γύρου της Ουρουγουάης από τα κράτη μέλη του ΠΟΕ πραγματοποιείται σε γενικές γραμμές σύμφωνα με όσα έχουν συμφωνηθεί, αντιλαμβάνεται όμως ταυτόχρονα τις δυσκολίες πολλών αναπτυσσόμενων χωρών κατά την υλοποίηση των υποχρεώσεών τους ιδιαίτερα στους τομείς της προστασίας της πνευματικής ιδιοκτησίας (TRIPs) και των επενδυτικών μέτρων που αφορούν το εμπόριο (TRIMs)[semigr ]

8. καλεί τα βιομηχανικά κράτη και ιδιαίτερα την Επιτροπή, να χορηγήσουν στις ενεχόμενες αναπτυσσόμενες χώρες την απαραίτητη τεχνική βοήθεια και ενδεχομένως να ελέγξουν, εάν μέσω του επαναπρογραμματισμού των προθεσμιών υλοποίησης μπορεί να προκύψει ουσιαστική βοήθεια για τις εν λόγω χώρες[semigr ]

9. καλεί τα βιομηχανικά κράτη και ιδιαίτερα την Επιτροπή, να δώσουν περισσότερη σημασία κατά την υλοποίηση της συμφωνίας για την απελευθέρωση του εμπορίου με κλωστοϋφαντουργικά προϊόντα και προϊόντα ένδυσης στα δικαιολογημένα συμφέρονα των αναπτυσσόμενων χωρών έτσι ώστε να αποφευχθεί, η μετατόπιση του ανοίγματος της αγοράς για το έτος 2005[semigr ] ζητεί, οι αναπτυσσόμενες χώρες να καταβάλλουν από την πλευρά τους τις απαραίτητες προσπάθειες ώστε να πληρούνται οι σχετικές υποχρεώσεις στον τομέα της πολιτικής εμπορίου[semigr ]

10. καλεί την Επιτροπή, να προετοιμάσει προσεκτικά τις νέες διαπραγματεύσεις που πρόκειται να γίνουν το έτος 2000 για τη συμφωνία σχετικά με το εμπόριο αγροτικών προϊόντων και να λάβει υπόψη της τις διάφορες απόψεις του παγκόσμιου εμπορίου ήδη κατά την αναθεώρηση της κοινής γεωργικής πολιτικής ενόψει της διεύρυνσης της ΕΕ προς ανατολάς[semigr ]

11. επισημαίνει την ευθύνη της ΕΕ ως το παγκόσμια σημαντικότερο θεσμικό όργανο περιφερειακής οικονομικής ολοκλήρωσης η οποία θα πρέπει να πραγματοποιηθεί σύμφωνα με τους κανόνες του ΠΟΕ και να ενισχύει και συμπληρώνει το πολυμερές εμπορικό σύστημα[semigr ]

12. καλεί την Επιτροπή, να ερευνήσει επιμελώς τις σχέσεις που πρέπει να υφίστανται μεταξύ του πολυμερούς εμπορικού συστήματος και της συμφωνίας για την περιφερειακή οικονομική ολοκλήρωση, μεριμνώντας ώστε να τηρούνται το κοινοτικό κεκτημένο και το περιεχόμενο συμφωνιών όπως η συμφωνία Λομέ μεταξύ της ΕΕ και των κρατών ΑΚΕ[semigr ]

13. εκφράζει την ανησυχία του για το γεγονός ότι οι εργασίες στον τομέα του εμπορίου και του περιβάλλοντος δεν έχουν οδηγήσει μέχρι σήμερα σε αποτελέσματα[semigr ] χαιρετίζει ως εκ τούτου την πρόταση να δοθεί σε αυτές μέσω μιας συνεδριάσεως υψηλά ιστάμενων κυβερνητικών εκπροσώπων που θα πραγματοποιηθεί σύντομα νέα πολιτική ώθηση[semigr ]

14. ζητεί η αρχή της περίσκεψης να επιβεβαιωθεί ρητώς ως βάση προτεραιότητας στις αποφάσεις που έχουν αντίκτυπο στη δημόσια υγεία και την προστασία των καταναλωτών[semigr ]

15. λαμβάνει γνώση του γεγονότος ότι τα θέματα εμπορίου και κανόνων εργασίας θα πρέπει να αποτελέσουν αντικείμενο νέων διαπραγματεύσεων στο πλαίσιο της Διεθνούς Οργάνωσης Εργασίας (IAO), και ελπίζει ότι κατά την συνεδρίαση των Υπουργών της ΙΑΟ τον Ιούνιο του 1998 θα επιτευχθούν πρόοδοι στον εν λόγω τομέα, που θα δώσουν στην ΙΑΟ τα απαραίτητα μέσα για να επιβάλουν την εφαρμογή ελάχιστων κανόνων που θα συμφωνηθούν σε διεθνές επίπεδο[semigr ]

16. εκφράζει τη λύπη του για το γεγονός ότι ο ΠΟΕ δεν συνεργάστηκε με την ΙΑΟ όσον αφορά τη χρησιμοποίηση κεντρικών νομικών κανόνων εργασίας («core labour standards»), όπως το Κοινοβούλιο είχε ζητήσει κατά την δήλωση της συνάντησης κορυφής της Σιγκαπούρης το 1996[semigr ]

17. θεωρεί ευκταία την έναρξη ενός νέου γύρου διαπραγματεύσεων στις αρχές της επόμενης χιλιετίας ως απαραίτητη υπό την προϋπόθεση, ότι ο εν λόγω γύρος θα συμπεριλαμβάνει όλους τους τομείς που ενδιαφέρουν τα συμβαλλόμενα μέρη του ΠΟΕ και ιδιαίτερα τις σχέσεις μεταξύ του εμπορίου και σημαντικών προβλημάτων όπως οι κεντρικοί νομικοί κανόνες εργασίας («core labour standards»), η προστασία του περιβάλλοντος και η δημόσια υγεία, θα έχει προετοιμασθεί ενδελεχώς και ότι θα αποτελέσει αντικείμενο ευρείας συμφωνίας, ιδιαίτερα εκ μέρους των αναπτυσσόμενων χωρών που αποτελούν πάνω από το 80% του συνόλου των μελών του ΠΟΕ[semigr ]

18. τάσσεται στο εν λόγω πλαίσιο υπέρ της συμπερίληψης θεμάτων των διεθνών κανόνων για άμεσες επενδύσεις, καθώς και για την πολιτική ανταγωνισμού[semigr ] υποστηρίζει επίσης την εκπόνηση ενός κώδικα συμπεριφοράς για εταιρίες που επιχειρούν σε διεθνές επίπεδο όσον αφορά την τήρηση ελάχιστων οικολογικών και κοινωνικών κανόνων[semigr ]

19. επιθυμεί να εξετασθεί σε βάθος ο ρόλος των διεθνών οικονομικών αγορών και του ΔΝΤ στο πλαίσιο της διεθνοποίησης του παγκοσμίου εμπορίου και ζητεί να επιτευχθεί στον εν λόγω τομέα μια στενότερη συνεργασία της ΕΕ, των κρατών μελών, του ΠΟΕ και των διεθνών οικονομικών θεσμικών οργάνων[semigr ]

20. καλεί την Επιτροπή να επιμείνει σε μελλοντικές διαπραγματεύσεις για το εμπόριο με υπηρεσίες ώστε να εξασφαλίζεται η πολιτιστική ιδιαιτερότητα των κρατών μελών της ΕΕ[semigr ]

21. θεωρεί απαραίτητη μεγαλύτερη διαφάνεια των εργασιών του ΠΟΕ για την ευρύτερη κοινή γνώμη και υποστηρίζει την πρόταση να επιτραπεί η πρόσβαση του κοινού σε ακροάσεις στο πλαίσιο της διαδικασίας διαιτησίας προς επίλυση διαφορών[semigr ]

22. εκφράζει τη λύπη του για το γεγονός ότι οι πρόσφατες συμφωνίες μεταξύ της ΕΕ και των ΗΠΑ σχετικά με μονομερείς, πέραν των συνόρων επιβαλλόμενες, εμπορικές κυρώσεις των ΗΠΑ (νόμος Helms-Burton) είναι αντίθετες προς το πνεύμα του ΠΟΕ και υπολείπονται του δυστυχώς από την ΕΕ εγκαταλειφθέντος εν τω μεταξύ πάνελ του ΠΟΕ, και πιστεύει ότι ο νόμος Helms-Burton πρέπει να καταργηθεί πλήρως για όλα τα κράτη μέλη του ΠΟΕ[semigr ]

23. καλεί την Επιτροπή, να του υποβάλλει ετήσια έκθεση για την εμπορική πολιτική της ΕΕ η οποία θα χρησιμεύσει ως βάση για μια ευρεία δημόσια συζήτηση των εν λόγω θεμάτων[semigr ]

24. τάσσεται ταυτόχρονα υπέρ της ενίσχυσης ενός άμεσου δημοκρατικού ελέγχου των εργασιών του ΠΟΕ[semigr ]

25. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή, τις κυβερνήσεις και κοινοβούλια των κρατών μελών της ΕΕ, καθώς και τη Γενική Γραμματεία του ΠΟΕ.